# Euroopa Liidu C 135A/2006

| | ISSN 1725-5171 |
| --- | --- |
| Euroopa Liidu
  Teataja | C 135A |
| | |
| Eestikeelne väljaanne | Teave ja teatised | 49. köide9. juuni 2006 |

ISSN 1725-5171

Euroopa Liidu

Teataja

C 135A

Eestikeelne väljaanne

Teave ja teatised

49. köide9. juuni 2006

---

| Teatis nr | Sisukord | Lehekülg |
| --- | --- | --- |
| | III   Teatised |
| | Euroopa Keskkonnaagentuur |
| 2006/C 135A/1 | Konkurss Euroopa Keskkonnaagentuuri teaduskomitee eksperdi kohale | 1 |

Teatis nr

Sisukord

Lehekülg

III   Teatised

Euroopa Keskkonnaagentuur

2006/C 135A/1

Konkurss Euroopa Keskkonnaagentuuri teaduskomitee eksperdi kohale

1

| ET | |
| --- | --- |

ET

---

III Teatised

Euroopa Keskkonnaagentuur

| 9.6.2006 | ET | Euroopa Liidu Teataja | CA 135/1 |
| --- | --- | --- | --- |

9.6.2006

ET

Euroopa Liidu Teataja

CA 135/1

---

KONKURSS EUROOPA KESKKONNAAGENTUURI TEADUSKOMITEE EKSPERDI KOHALE

(2006/C 135 A/01)

Euroopa Keskkonnaagentuur

Euroopa Keskkonnaagentuuri (EKA) eesmärgiks on toetada säästvat arengut ja aidata saavutada Euroopa keskkonna seisundi märkimisväärne ja mõõdetav paranemine, andes poliitikakujundajatele ja avalikkusele õigeaegset, eesmärgistatud, asjakohast ja usaldusväärset informatsiooni.

Agentuur kogub ja levitab teavet ja andmeid Euroopa keskkonnateabe-ja vaatlusvõrgu Eionet kaudu. Eionet on agentuuri ja selle 32 liikmesriigi koostöövõrgustik ning ühendab Euroopa Liidu liikmesriikide ja koostööriikide teabekeskusi, Euroopa teemakeskusi, riikide seireasutusi ja Euroopa Komisjoni eksperte.

Agentuuri ülesandeks on muu hulgas Euroopa Komisjoni teenistustest, agentuuri liikmesriikidest, rahvusvahelistest organisatsioonidest ning konventsioonide ja lepingute osalistelt laekuva keskkonnateabe kogumine ja analüüsimine, et nõu anda tegevuspoliitika osas ja teha see teave avalikkusele kättesaadavaks.

Agentuuri teaduskomitee roll

Teaduskomitee annab agentuuri haldusnõukogule ja tegevdirektorile teadusnõu ning esitab eksperdiarvamusi agentuuri tegevuse mis tahes teadusküsimustes.

Agentuuri teaduskomitee asutati nõukogu määruse (EMÜ) nr 1210/90 (Euroopa Keskkonnaagentuuri ja Euroopa keskkonnateabe- ja -vaatlusvõrgu (Eionet) asutamise kohta (1)) artikliga 10. Teaduskomitee põhiülesanne on arvamuste esitamine agentuuri iga-aastaste ja mitmeaastaste tööplaanide, teadustöötajate värbamise ja mis tahes muu agentuuri tegevusega seonduva teadusküsimuse kohta.

Käesoleva konkursiteatega annab agentuur teada, et hetkel vajatakse teaduskomiteesse järgmiste valdkondade asjatundjaid:

| 1) | ressursi- ja jäätmehooldus; |
| --- | --- |

1)

ressursi- ja jäätmehooldus;

| 2) | üleujutuste, põudade, vulkaanipursete ja tööstuse ohud ja riskihinnang; |
| --- | --- |

2)

üleujutuste, põudade, vulkaanipursete ja tööstuse ohud ja riskihinnang;

| 3) | ookeanid ja rannikud, sh merebioloogia; |
| --- | --- |

3)

ookeanid ja rannikud, sh merebioloogia;

| 4) | modelleerimine, eriti meetodid ja ruumianalüüs; |
| --- | --- |

4)

modelleerimine, eriti meetodid ja ruumianalüüs;

| 5) | bioteadused, sh tervishoid, säästev põllumajandus, bioloogia. |
| --- | --- |

5)

bioteadused, sh tervishoid, säästev põllumajandus, bioloogia.

Agentuuri teaduskomitee koosseis

Euroopa Keskkonnaagentuuri teaduskomitee koosneb agentuuri liikmesriikide iseseisvatest teadlastest, kes on pädevad agentuuri tegevuse kõigis keskkonnaga seotud valdkondades. Teaduskomitee liikmed valitakse avaliku valikumenetluse käigus. Teaduskomitee valib oma esimehe ja kaks aseesimeest oma liikmete seast.

Teaduskomitee liikmete arv ei tohi ületada 20 eksperti. On soovitatav, et komitee liikmetel oleksid põhjalikud teadmised peale enda põhivaldkonna veel vähemalt ühest keskkonnaga seonduvast valdkonnast, et komitee ühine pädevus oleks võimalikult kõikehõlmav.

Koosolekutel osalemine

Eksperdid peavad olema valmis osalema teaduskomisjoni koosolekutel regulaarselt – vähemalt kolm korda aastas. Teaduskomitee koosolekud toimuvad tavaliselt Euroopa Keskkonnaagentuuri ruumides Kopenhaagenis.

Teaduskomitee liikmed ei saa töötasu, kuid neil on õigus hüvitisele iga täispäevase koosoleku eest. Liikmete reisi- ja majutuskulud kaetakse vastavalt agentuuri reisi- ja majutuskulude hüvitamise korrale.

Esimehel ja ettekandjatel on õigus arvamuseelnõude koordineerimise kulude hüvitamisele.

Nõuded kandidaatidele

Teaduskomitee eespool nimetatud valdkondade kandidaatidel peab olema

| — | kõrgharidus vastavas teadusvaldkonnas, soovitatavalt magistri- või doktorikraad, |
| --- | --- |

—

kõrgharidus vastavas teadusvaldkonnas, soovitatavalt magistri- või doktorikraad,

| — | vähemalt kümneaastane ametialane töökogemus ametitasemel, kus on nõutav eelmainitud pädevus, |
| --- | --- |

—

vähemalt kümneaastane ametialane töökogemus ametitasemel, kus on nõutav eelmainitud pädevus,

| — | Euroopa Keskkonnaagentuuri liikmesriigi (Euroopa Liidu liikmesriigid ning Island, Liechtenstein, Norra, Bulgaaria, Rumeenia, Šveits ja Türgi) kodakondsus. |
| --- | --- |

—

Euroopa Keskkonnaagentuuri liikmesriigi (Euroopa Liidu liikmesriigid ning Island, Liechtenstein, Norra, Bulgaaria, Rumeenia, Šveits ja Türgi) kodakondsus.

Valikukriteeriumid

Eelistatud on kandidaadid, kellel on

| — | teadushinnangute ja/või teadusnõu andmise kogemus nõutud pädevusvaldkonnas, |
| --- | --- |

—

teadushinnangute ja/või teadusnõu andmise kogemus nõutud pädevusvaldkonnas,

| — | kogemus teadustööde ja publikatsioonide vastastikusel hindamisel, soovitatavalt agentuurile huvi pakkuvates valdkondades, |
| --- | --- |

—

kogemus teadustööde ja publikatsioonide vastastikusel hindamisel, soovitatavalt agentuurile huvi pakkuvates valdkondades,

| — | võime analüüsida keerulist teavet ja toimikuid ning koostada teaduslike arvamuste ja aruannete eelnõusid, |
| --- | --- |

—

võime analüüsida keerulist teavet ja toimikuid ning koostada teaduslike arvamuste ja aruannete eelnõusid,

| — | võime osaleda kvaliteedi tagamise protsessis, |
| --- | --- |

—

võime osaleda kvaliteedi tagamise protsessis,

| — | tõestatud eeskujulikud teaduslikud ekspertteadmised oma valdkonnas, |
| --- | --- |

—

tõestatud eeskujulikud teaduslikud ekspertteadmised oma valdkonnas,

| — | erialane töökogemus multidistsiplinaarses keskkonnas, soovitatavalt rahvusvahelises kontekstis. |
| --- | --- |

—

erialane töökogemus multidistsiplinaarses keskkonnas, soovitatavalt rahvusvahelises kontekstis.

Kasuks tuleb inglise keele hea oskus. Eeliseks on oskus kasutada kaasaegseid elektroonilisi dokumendiedastus- ja sidevahendeid, võttes arvesse asjaolu, et agentuuri soov on nende tehniliste vahendite võimalusi maksimaalselt ära kasutada.

Iseseisvus ja huvide deklareerimine

Liikmed määratakse teaduskomiteesse individuaalselt. Kandidaadid peavad deklareerima, et nad osalevad teaduskomitee tegevuses iseseisvalt ja ilma mis tahes välise teguri mõjuta.

Teaduskomiteesse määramisel palutakse komitee uutel liikmetel allkirjastada deklaratsioon, milles nad kohustuvad osalema Euroopa Keskkonnaagentuuri teaduskomitee tegevuses. Lisaks tuleb kõigil liikmetel allkirjastada kord aastas huvide deklaratsioon, milles kinnitatakse teavet liikmete vahetu või kaudse huvi kohta agentuuri missiooni vastu.

Valikumenetlus, ametisse määramine ja ametiaeg

Nõuetele vastavad avaldused esitatakse agentuurile võrdlevaks hindamiseks vastavalt eespool mainitud valikukriteeriumidele.

Tegevdirektor võib kandidaatide ametikogemuse hindamiseks kokku kutsuda komisjoni.

Nõuetele vastav, kuid liikmeks mitte nimetatud kandidaat võidakse arvata reservnimekirja juhuks, kui mõni liikmekoht vabaneb.

Ametiaeg on neli aastat ja seda saab pikendada ühe korra kuni neljaks aastaks.

Võrdsed võimalused

Euroopa Keskkonnaagentuur rakendab Euroopa Liidu soolise võrdsuse poliitikat ja tasakaalustatud geograafilist esindatust agentuuri liikmesriikide osas teaduskomitees.

Avalduste esitamise kord

Huvitatud kandidaatidel tuleb saata kirjalik avaldus koos üksikasjaliku elulookirjeldusega, mis sisaldab ka kandidaadi teaduspublikatsioonide loetelu, soovitatavalt inglise keeles.

Agentuur kutsub kandidaate üles saatma avalduse e-posti teel.

Vastu võetakse ka tavalise posti teel laekunud avaldusi tingimusel, et ümbrikule on selgelt märgitud valdkond, mille eksperdiks kandideerimine toimub.

Avaldused tuleb saata e-postiga järgmistel aadressidel:

1. valdkond: ressursi- ja jäätmehooldus

sc.call06-area1@eea.europa.eu

2. valdkond: üleujutuste, põudade, vulkaanipursete ja tööstuse ohud ja riskihinnang

sc.call06-area2@eea.europa.eu

3. valdkond: ookeanid ja rannikud, sh merebioloogia

sc.call06-area3@eea.europa.eu

4. valdkond: modelleerimine, eriti meetodid ja ruumianalüüs

sc.call06-area4@eea.europa.eu

5. valdkond: bioteadused, sh tervishoiuteadused, säästev põllumajandus, bioloogia

sc.call06-area5@eea.europa.eu

või posti teel järgmisel aadressil:

| Personnel management group |
| --- |
| Scientific Committee call 2006 – area (siia märkida valdkonna number, 1–5) |
| European Environment Agency |
| Kongens Nytorv 6 |
| 1050 Copenhagen K |
| Taani |

Personnel management group

Scientific Committee call 2006 – area (siia märkida valdkonna number, 1–5)

European Environment Agency

Kongens Nytorv 6

1050 Copenhagen K

Taani

Kõik küsimused käesoleva konkursiteate kohta tuleb kandidaatidel saata järgmisel e-posti aadressil:

sc.call06-questions@eea.europa.eu.

Avalduses esitatud andmeid tõendavaid dokumente võidakse nõuda hiljem.

Kõiki avaldusi käsitletakse konfidentsiaalsena.

Avalduste esitamise lõpptähtaeg

Avaldused tuleb saata e-postiga (hiljemalt kell 23.59 Kesk-Euroopa aja järgi) või tavalise postiga (postitempli kuupäev) eespool mainitud aadressil hiljemalt 20. juulil 2006.

Agentuuril on õigus jätta pärast seda tähtaega laekunud avaldused tähelepanuta.

---

(1)  Määrust on viimati muudetud Euroopa Parlamendi ja nõukogu määrusega (EÜ) nr 1641/2003 (ELT L 245, 29.9.2003, lk 1).

---